༼པ༽༄༅། །ཡང་བསྟོད་པ་ཚིགས་བཅད་གཉིས་བཞུགས།། ༄༅། །མཁས་པའི་ཚོགས་ཀུན་རབ་ཏུ་དགའ་མཛད་པའི། །ཡོན་ཏན་རིན་ཆེན་རྒྱལ་མཚན་ལེགས་འཛིན་ཞིང་། །བསོད་ནམས་དཔལ་གྱིས་ཁམས་གསུམ་ཟིལ་གནོན་པ། །བཟང་པོ་ཁྱོད་ནི་བདག་གི་བླ་མ་ལགས།། །།ཏིང་འཛིན་མེ་ཏོག་བཟོད་པའི་མདངས་གསལ་ཞིང་། །ཤེས་རབ་འདབ་རྒྱས་བརྩོན་འགྲུས་ཆབ་ཀྱིས་བསྐྲུན། །ཚུལ་ཁྲིམས་དྲི་བསུང་བྱིན་པ་སྦྲང་རྩིའི་རོ། །བློ་གསལ་བུང་བ་ཚིམ་མཛད་བླ་མ་རྒྱལ།། །།མཁྱེན་པའི་སྙིང་པོ་ཕྲིན་ལས་ཟེ་འབྲུའི་ཕྲེང་བ་ཅན། །ཡོན་ཏན་འདབ་རྒྱས་ཚུལ་ཁྲིམས་རྣམ་དག་མདངས་གསལ་ཞིང་། །ལེགས་བཤད་སྦྲང་རྩིས་བློ་གསལ་བུང་བའི་ཚོགས་སྐྱོང་བ། །ཆོས་ཀྱི་རྒྱལ་པོ་ཆུ་སྐྱེས་ཚལ་རབ་རྟག་ཏུ་མཆོད། །རང་བྱུང་བདེ་བྱེད་འཇུག་སྲེད་མེ་ཏོག་མདའ། །མཚོ་བྱུང་བདག་པོ་ལྷ་ཡི་བླ་མ་ཡིས། །གང་གི་གསུང་འོང་སྒྲིབ་པར་མ་ནུས་པ། །དེ་ཡི་གསུང་ཟེར་རྒྱུན་དུ་སྤྱི་བོས་ལེན།། །། ༈ གུ་རུས་དཔར་རྩ་སྤེལ་བའོ།།